钦定古今图书集成/明伦汇编/氏族典/第080卷 > 吴亮
## 钦定古今图书集成/明伦汇编/氏族典/第080卷 > 吴亮

按《明外史萧授传》：“吴亮，来安人。永乐初，为旗手卫指
挥佥事，屡从征有功。宣德中，署湖广都指挥佥事。寻
以右副总兵督漕运，镇守淮安。英宗初，讨新淦贼有
功，累进都督佥事，镇湖广、贵州。破普定蛮，进都督同
知。平计砂苗，进右都督。方政没于麓川，召亮还京，命
为副总兵，将兵讨之。至云南，贼益炽，逗留金齿。参将”
张荣败，不救，逮下狱。寻免，左迁都督佥事，讨平四川
都掌蛮。寻召还，视事右府卒。亮姿貌魁梧，性宽简，不
喜杀僇，所至蛮人怀附。喜文学，至老手不废书，有《儒
将风》。